สมชาย เข็มกลัด
สมชาย เข็มกลัด (เกิด 26 มกราคม พ.ศ. 2517) ชื่อเล่น เต๋า เป็นนักร้องและนักแสดงชาวไทย

ประวัติ 
สมชาย เข็มกลัด เป็นชาวไทยเชื้อสายไทย เกิดที่กรุงเทพมหานคร โดยมีผู้เป็นย่าเลี้ยงดูมาตลอด เริ่มเข้าศึกษาชั้นประถมศึกษาที่โรงเรียนท่าเรือวิทยา และได้ศึกษาต่อชั้นมัธยมศึกษาที่โรงเรียนเทพศิรินทร์  และสำเร็จการศึกษาระดับปริญญาตรีจากวิทยาลัยนานาชาติ มหาวิทยาลัยราชภัฏสวนสุนันทา พ.ศ. 2544

เริ่มเข้าสู่วงการบันเทิงจากการชักนำของ พชร์ อานนท์ ซึ่งขณะนั้นเป็นบรรณาธิการบริหารของนิตยสารเธอกับฉันให้ไปถ่ายแบบเป็นนายแบบบนปกนิตยสารเธอกับฉันระหว่างยืนรอเพื่อนอยู่หน้าห้างสรรพสินค้าโตคิว จากนั้นก็ก้าวสู่วงการจอแก้วในละครโทรทัศน์เรื่อง "นางฟ้าสีรุ้ง" ทางช่อง 7 เมื่อปี พ.ศ. 2533 ในฐานะตัวประกอบแทนที่เพื่อนรักอย่าง มอส ปฏิภาณ ปฐวีกานต์ ที่ตัดผมเนื่องจากต้องเรียน ร.ด. และเข้าสู่บทบาทในจอเงินในเรื่อง "สะแด่วแห้ว" จากนั้นได้เข้าเซ็นสัญญาเป็นนักร้องในสังกัด อาร์เอส โปรโมชั่น 1992 มีอัลบั้มเป็นของตัวเองชื่อ "เต๋า หัวโจก" ในปี พ.ศ. 2536 ซึ่งเป็นผลงานสร้างชื่อให้เต๋ากลายเป็นขวัญใจวัยรุ่นขณะนั้นด้วยแฟชั่นผ้าโพกหัวและเสื้อลายสก๊อต โดยเต๋าเริ่มโพกหัวในคอนเสริ์ต "สลัดอากาศออกมาเต้น" ของไฮแจ็ค (วงดนตรีไทย)   หลังจบคอนเสริ์ต เต๋าได้ใส่โพกหัวเป็นเอกลักษณ์ติดตัว และปรากฏอยู่ในเอ็มวีเพลง "บอดี้การ์ด" คู่กับ สุทธิดา เกษมสันต์ ณ อยุธยา ซึ่งทำให้ทั้งคู่ต่อมาเหมือนเป็นดาราคู่ขวัญกัน  ตามมาด้วยอัลบั้มชุดที่ 2 "สมชายจดปลายเท้า" และอัลบั้มพิเศษ "สมชายโอที" ในปี พ.ศ. 2538 และอัลบั้มชุดที่ 3 "สมชาย 100 แรงม้า" ในปี พ.ศ. 2541

นอกจากนี้ยังมีผลงานทางการแสดงทั้งละครและภาพยนตร์อีกมากมาย อาทิเช่น ละครเรื่อง "เวลาในขวดแก้ว", "น้ำใสใจจริง" และโด่งดังเป็นพลุแตกในบทบาทของ " เฮียเมฆ" ในเรื่อง "ข้าวเปลือก" ตามมาด้วยบทของ " เผดิมพงศ์" แห่ง "เกาะสวาท หาดสวรรค์" คู่พระคู่นางและคู่กัดของ "ยายตุ่มแตก" หรือ "นภาพร" ที่สวมบทโดย สุทธิดา เกษมสันต์ ณ อยุธยา

ในส่วนของภาพยนตร์ เรื่องที่สร้างชื่อเสียงให้อย่างมากคือ "โลกทั้งใบให้นายคนเดียว" ในปี พ.ศ. 2538 ที่เล่นคู่กับนางเอกคู่ขวัญ นุ๊ก สุทธิดา เกษมสันต์ ณ อยุธยา ตามมาด้วย "ล่องจุ๊น ขอหมอนใบนั้นที่เธอฝันยามหนุน", "แตก 4 รัก โลภ โกรธ เลว", "มือปืน โลก/พระ/จัน", "สายล่อฟ้า" และที่เข้าฉายในปี พ.ศ. 2550 คือเรื่อง "โอปปาติกะ" พ.ศ. 2553 "นาคปรก"

รับเป็นพรีเซ็นเตอร์โฆษณา ให้กับสินค้ารถจักรยานยนต์ฮอนด้า สำหรับกลุ่มวัยรุ่นชายตั้งแต่เริ่มเข้าวงการใหม่ ๆ ในรุ่น ฮอนด้า โนวา จนถึงปัจจุบันเป็นเวลาเกือบ 20 ปีแล้ว ก็ยังเป็นพรีเซ็นเตอร์ให้กับรุ่น ฮอนด้า โซนิก ซึ่งเน้นจับกลุ่มลูกค้าที่เป็นวัยรุ่นชายเช่นกัน

รวมถึงเคยเป็นพิธีกรรายการ 4+1 ถึงจะเท่ห์ ร่วมกับ สายฟ้า เศรษฐบุตร, ปราโมทย์ แสงศร และจักรกฤษณ์ อำมะรัตน์

นอกจากนี้แล้ว ยังเป็นนักฟุตบอล เคยติดทีมชาติไทยชุดเยาวชนมาแล้ว

ชีวิตส่วนตัว 

ในอดีต เคยใช้ชีวิตคู่กับ นัท มีเรีย แต่ก็ไปกันไม่ได้ ต้องจดทะเบียนหย่า​ และ เมื่อวันที่ 14 พฤษภาคม พ.ศ. 2552 ได้จดทะเบียนสมรสที่สำนักงานเขตบางรัก กับอัฐมาศ อัศววิมล รองผู้อำนวยการฝ่ายการตลาดนิตยสารดิฉันและคอสโมโพลิแทน ปัจจุบันมีบุตรสาว 1 คน และบุตรชาย 1 คน ชื่อน้องสมใจ และน้องสุขใจ

ผลงาน

อัลบั้มเพลง 

 เต๋า หัวโจก ปี 2536
 สมชายจดปลายเท้า ปี 2538
 สมชาย 100 แรงม้า ปี 2541

อัลบั้มพิเศษ 
 "สมชาย O.T." ปี 2538
 "Profile" ปี 2546

อัลบั้มรวมศิลปิน 
 "อาร์เอส อันปลั๊ก ดนตรีนอกเวลา" ปี 2537
 "ซูเปอร์ทีนส์" ปี 2539
 "The Celebration (ฉลองครบรอบ 20 ปี อาร์เอส) " ปี 2544
"ซีวิตผาติกรรม" ปี 2556

เพลงประกอบละคร 

 น้ำใสใจจริง ปี 2537
 ข้าวเปลือก ปี 2537
 ปีหนึ่งเพื่อนกันและวันอัศจรรย์ของผม ปี 2539
 เกาะสวาท หาดสวรรค์ ปี 2539
 ลูกผู้ชายเหยียบฝัน ปี 2540
 หักเหลี่ยมกุหลาบ ปี 2544
 ฝันกลางตะวัน ปี 2546
 คลื่นรักสีคราม ปี 2548
 ตี๋ใหญ่ ดับ ดาว โจร ปี 2559

เพลงประกอบภาพยนตร์ 

 โลกทั้งใบให้นายคนเดียว ปี 2538
 ล่องจุ๊น ขอหมอนใบนั้นที่เธอฝันยามหนุน ปี 2539
 แตก 4 รัก โลภ โกรธ เลว ปี 2542

ละครโทรทัศน์

ผลงานละครชุด

ละครเวที 

 ฉันผู้ชายนะยะ คืนเวที การันตีความสุข
 นังเหมียวย้อมสี

ซิทคอม

ภาพยนตร์ 

 พ.ศ. 2535 สะแด่วแห้ว รับบท เต๋า
 พ.ศ. 2536 มดตะนอย ต่อยต้นพริก
 พ.ศ. 2537 ตุ๊ ต๊ะ ต๋อม แต๋ม สุภาษบุรุษตัว ต.
 พ.ศ. 2538 โลกทั้งใบให้นายคนเดียว รับบท ไม้
 พ.ศ. 2539 ล่องจุ๊น ขอหมอนใบนั้นที่เธอฝันยามหนุน รับบท วายุ ภูบาลบริรักษ์ (ล่องจุ๊น)
 พ.ศ. 2542 แตก 4 รัก โลภ โกรธ เลว รับบท อิฐ
 พ.ศ. 2544 มือปืน โลก/พระ/จัน รับบท สมคิด ไทรงาม / คิด ไซเลนเซอร์
 พ.ศ. 2546 บุปผาราตรี (รับเชิญ)
 พ.ศ. 2547 ปล้นนะยะ รับบท ไม้
 พ.ศ. 2547 สายล่อฟ้า รับบท เต่า
 พ.ศ. 2548 บุปผาราตรี เฟส 2 (รับเชิญ)
 พ.ศ. 2550 เท่ง โหน่ง คนมาหาเฮีย รับบท โจรปล้นธนาคาร (รับเชิญ)
 พ.ศ. 2550 โอปปาติกะ รับบท จิรัสย์
 พ.ศ. 2551 แอบถ่าย เดี่ยว 7
 พ.ศ. 2553 นาคปรก รับบท ป่าน
 พ.ศ. 2554 เท่ง โหน่ง จีวรบิน รับบท เรย์
 พ.ศ. 2554 ศพเด็ก 2002 รับบท ตรัย
 พ.ศ. 2555 ปล้นนะยะ 2 อั๊ยยยย่ะ รับบท ไม้
 พ.ศ. 2555 อันธพาล รับบท แดง
 พ.ศ. 2556 ยังบาว รับบท เป้า คาราบาว
 พ.ศ. 2556 สารวัตรหมาบ้า รับบท พ ต ท วสันต์
 พ.ศ. 2556 ช้อยส์ คู่ซี้ดีแต่ฝัน รับบท ชายแปลกหน้า
 พ.ศ. 2557 The Unreasonable Man ไม่รู้มันคืออะไรแต่ชอบ รับบท เข่ง
 พ.ศ. 2558 รด.เขาชนผี ที่เขาชนไก่ รับบท ครูดนัย
 พ.ศ. 2559 หลวงพี่แจ๊ส 4G รับบท คนขับวินมอเตอร์ไซค์
 พ.ศ. 2559 DEADSTOCK รัก ปี ลึก รับบท ช่างเต๋า
 พ.ศ. 2562 ไบค์แมน 2 รับบท ศักดา พ่อของจ๋าย
 พ.ศ. 2563 รักข้ามคาน รับบท นที
 พ.ศ. 2564 Kitty The Killer
 พ.ศ. 2565 ทวงคืน รับบท ลุงพล
 พ.ศ. 2566 ทิดน้อย รับบท เสือผาด

มิวสิกวิดีโอ

คอนเสิร์ต

ผลงานพิธีกร 
 รายการโทรทัศน์ 4 บวก 1 ถึงจะเท่ห์ ช่อง 3

โทรทัศน์
 พ.ศ. 2565 : รายการ สมรภูมิกีฬา All Star Challenge (ผลิตโดย เซ้นส์ เอนเตอร์เทนเมนท์) ทุกวันอาทิตย์ เวลา 13.30-14.30 น. ทางช่อง 7 (กด 35) ร่วมกับ สมจิตร จงจอหอ, เซฟฟานี่ อาวะนิค, วิลาวัณย์ อภิญญาพงศ์, ปลื้มจิตร์ ถินขาว (เริ่มวันอาทิตย์ที่ 6 มีนาคม พ.ศ. 2565)

ผลงานอื่น 

 เต๋าเข้าเล่นเกมส์ในรายการ หัวท้ายตายก่อน 3x3 (2566)

รางวัล 
 รางวัลภาพยนตร์แห่งชาติสุพรรณหงส์ ครั้งที่5 พ.ศ. 2538 รางวัลนักแสดงนำชายยอดเยี่ยม จาก "โลกทั้งใบให้นายคนเดียว"
 รางวัลพระราชทานพระสุรัสวดี ครั้งที่25 พ.ศ. 2544 รางวัลนักแสดงนำชายยอดเยี่ยม จาก "มือปืน/โลก/พระ/จัน"
 สยามดาราสตาร์อวอร์ด 2010 รางวัลนักแสดงชายยอดเยี่ยมจากภาพยนตร์  "นาคปรก"

อ้างอิง

แหล่งข้อมูลอื่น
 
 เว็บไซต์อย่างเป็นทางการ 
 Instagram หลักอย่างเป็นทางการ
 Instagram สำหรับแฟนคลับ

บุคคลจากกรุงเทพมหานคร‎‎
นักร้องชายชาวไทย
นักฟุตบอลชาวไทย
นักแสดงชายชาวไทย
นักแสดงชายชาวไทยในศตวรรษที่ 20
ศิลปินสังกัดอาร์เอส
พิธีกรชาวไทย
บุคคลจากโรงเรียนเทพศิรินทร์
บุคคลจากมหาวิทยาลัยราชภัฏสวนสุนันทา
ชาวไทยเชื้อสายมอญ
นักแสดงภาพยนตร์ชายชาวไทย
ศิลปินที่เป็นแนวร่วมกปปส.